wickkiey/tamil-wikipedia-chunked huggingface dataset:
# மெத்தின் குழு

**மெத்தின் குழு** *(Methine group)* என்பது =CH− என்ற குறியீட்டால் அடையாளப்படுத்தப்படும் மூவிணைதிற வேதி வினைக்குழுவாகும். மெத்தின் பாலம், மெத்தைன், மெத்தீன் என்ற பெயர்களாலும் இக்குழு அழைக்கப்படுகிறது. மீத்தேனின் மூலக்கூறு வாய்ப்பாட்டிலிருந்து மெத்தின் குழு வருவிக்கப்படுகிறது. இரண்டு ஒற்றைப்பிணைப்புகளும் ஒரு இரட்டைப் பிணைப்பும் சூழ்ந்துள்ள ஒரு கார்பன் அணு இக்குழுவில் உள்ளது. ஒற்றைப் பிணைப்பு ஒன்றுடன் ஐதரசன் அணு இணைக்கப்பட்டிருக்கும். ஐயுபிஏசி முறையில் மெத்திலைலிடின் அல்லது மீத்தேனையிலிடின் என்ற பெயரால் இக்குழு அடையாளப்படுத்தப்படுகிறது.  
இந்த குழு சில நேரங்களில் மெத்திலிடைன் என்ற பெயரால் அழைக்கப்படுகிறது. இருப்பினும் ஐதரசன் அணுவுடன் பிணைக்கப்பட்டுள்ள கார்பன் அணு மீதமுள்ள மூலக்கூறுடன் முப்பிணைப்பால் இணைக்கப்பட்டிருக்கும் மெத்திலிடைன் (≡CH) குழுவுக்கு அல்லது மெத்திலிடைன் இயங்குருபுவுக்கு (⫶CH) இப்பெயர் உரியதாகும். இயங்குருபில் இரண்டு அணுக்கள் தனி மூலக்கூறாக தொங்கும் பிணைப்புகளுடன் காணப்படும்.  
மெத்தின்" என்ற பெயர் நான்கு ஒற்றை பிணைப்புகளைக் கொண்ட கார்பன் அணுவில் ஒரு பிணைப்பு ஐதரசனுடன் இணைந்துள்ள மீத்தேன்டிரைல் (>CH−) என்ற குழுவிற்கான ஐ.யு.பி.ஏ.சி முறையற்ற பெயரிடலில் பரவலாகப் பயன்படுத்தப்படுகிறது.  
இரண்டு அல்லது அதற்கு மேற்பட்ட மெத்தின் பாலங்கள் மேற்பொருந்தி சங்கிலி அல்லது வளைய கார்பன் அணுக்களாக உருவாக முடியும். இக்கார்பன் அணுக்கள் ஒன்றுவிட்டு ஒன்றாக மாறி மாறி ஒற்றை மற்றும் இரட்டை பிணைப்புகளால் பிணைக்கப்பட்டிருக்கும். பிப்பெரைலீன் (H2C=CH−CH=CH−CH3) அல்லது கீழ்கண்ட சேர்மம் இதற்கு உதாரணமாகும்.  
இந்த மூலக்கூறில் உள்ள ஒவ்வொரு கார்பன் அணுவும் ஒரு மெத்தீன் கார்பன் அணு ஆகும்; மூன்றாவது கார்பன் அணு மட்டும் எந்த ஐதரசன் அணுக்களுடனும் இணைக்கப்படாமல் இரண்டு நைட்ரசன் அணுக்களுடன் இணைக்கப்பட்டுள்ளது. இதுதான் வலது தொலைவில் இரண்டு ஐதரசன் அணுக்களுடன் இணைக்கப்பட்டுள்ளது. இந்த மூலக்கூறின் மையத்தில் ஐந்து கார்பன்-அணு பல்-மெத்தீன் சங்கிலி உள்ளது.  
மாற்று ஒற்றை மற்றும் இரட்டை பிணைப்புகளாலான சங்கிலிகள் மூடும்போது அவை பென்சீனில் உள்ளதைப் போல (=CH−CH=)3 ஒருங்கிணைந்த அமைப்புகளை உருவாக்குகின்றன. பெரும்பாலும் இவை சேர்மத்திற்கு அரோமாட்டியத் தன்மையைக் கொடுக்கின்றன.
# இருதரச பாசுபேட்டு

**இருதரச பாசுபேட்டு** *(Distarch phosphate)* என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1412 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
# தமிழ் மக்கள் தேசியக் கூட்டணி

**தமிழ் மக்கள் தேசியக் கூட்டணி** (*Tamil People's National Alliance*) என்பது இலங்கைத் தமிழரைப் பிரதிநிதித்துவப் படுத்தும் இலங்கையின் ஓர் அரசியல் கூட்டணிக் கட்சியாகும். இக்கட்சி 2020 பெப்ரவரியில் தமிழ்த் தேசியக் கூட்டமைப்பில் இருந்து பிரிந்து சென்ற சில தமிழ்த் தேசியக் கட்சிகளால் உருவாக்கப்பட்டது. இக்கூட்டணி இலங்கைத் தேர்தல்கள் ஆணைக்குழுவால் மீன் சின்னத்தைக் கொண்ட அரசியல் கட்சியாக அங்கீகரிக்கப்பட்டது.
# தமிழ் மக்கள் தேசியக் கூட்டணி

## வரலாறு

தமிழ்த் தேசியக் கூட்டமைப்பில் (த.தே.கூ) இருந்து வெளியேறிய நான்கு வெவ்வேறு கட்சி உறுப்பினர்கள் சிலர் 2020 பெப்ரவரி 9 இல் யாழ்ப்பாணத்தில் கூடி புரிந்துணர்வு ஒப்பந்தம் ஒன்றில் கையெழுத்திட்டனர். இதன்படி, 2020 நாடாளுமன்றத் தேர்தலில் போட்டியிடுவதற்காக தமிழ் மக்கள் தேசியக் கூட்டணி என்ற பெயரில் கட்சி ஒன்றை ஆரம்பித்தனர். இவ்வொப்பந்தத்தில் பின்வரும் நான்கு கட்சிகள் கையெழுத்திட்டன:
- முன்னாள் நாடாளுமன்ற உறுப்பினர் சுரேஷ் பிரேமச்சந்திரன் தலைமையிலான ஈழமக்கள் புரட்சிகர விடுதலை முன்னணி (ஈபிஆர்எல்எஃப்)
- முன்னாள் வட மாகாணசபை அமைச்சர் அனந்தி சசிதரன் தலைமையிலான ஈழத் தமிழர் சுயாட்சிக் கட்சி
- முன்னாள் நாடாளுமன்ற உறுப்பினர்கள் ம. க. சிவாஜிலிங்கம், ந. சிறீகாந்தா தலைமையிலான தமிழ் தேசியக் கட்சி
- முன்னாள் வட மாகாண முதலமைச்சர் க. வி. விக்னேஸ்வரன் தலைமையிலான தமிழ் மக்கள் கூட்டணி  
2001 இல் ஆரம்பிக்கப்பட்ட தமிழ்த் தேசியக் கூட்டமைப்பின் செல்வாக்கில் இருந்து வரும் வடக்குக் கிழக்கு தமிழ் மக்களுக்கான ஒரு மாற்றுத் தலைமையை உருவாக்குவதே தமது முக்கிய நோக்கம் என தமிழ் மக்கள் தேசியக் கூட்டணி அறிவித்தது. தமிழ்த் தேசியக் கூட்டமைப்பு தனது தேர்தல் அறிக்கைகளில் இருந்து விலகி விட்டதாகவும், வட-கிழக்குத் தமிழரின் தேவைகளை அது கவனிக்கவில்லை எனவும் குற்றம் சாட்டப்பட்டது. விக்னேசுவரன் தலைமையில் இக்கூட்டணியின் செயற்குழுவில் தமிழ் மக்கள் கூட்டணியின் ஆறு பேரும், ஈபிஆர்எல்எஃப் இருவர், தமிழ்த் தேசியக் கட்சியின் இருவர், ஈழத் தமிழர் சுயாட்சிக் கட்சியின் ஒருவர் உட்பட 11 பேர் உறுப்பினர்களாக உள்ளனர்.
# தமிழ் மக்கள் தேசியக் கூட்டணி

## தேர்தல் வரலாறு

தமிழ் மக்கள் தேசியக் கூட்டணி 2020 நாடாளுமன்றத் தேர்தலில் வடக்கு, கிழக்கு மாகாணங்களில் யாழ்ப்பாணம், திருகோணமலை, மட்டக்களப்பு ஆகிய தேர்தல் மாவட்டங்களில் தனது வேட்பாளர்களை நிறுத்தியிருந்தது. இவற்றில் யாழ்ப்பாண மாவட்டத்தில் மட்டும் ஒரு உறுப்பினரைப் பெற்றுக் கொண்டது. கட்சியின் தலைவர் க. வி. விக்னேஸ்வரன் 21,554 விருப்பு வாக்குகள் பெற்று முதல் தடவையாக நாடாளுமன்றம் செல்கின்றார்.  
**இலங்கை நாடாளுமன்றத் தேர்தல்கள்**  
| ஆண்டு | வாக்குகள் | வாக்கு % | வென்ற இடங்கள் | +/– |
| --- | --- | --- | --- | --- |
# தமிழ் மக்கள் தேசியக் கூட்டணி

## தேர்தல் வரலாறு

### 2020 நாடாளுமன்றத் தேர்தல்

தமிழ் மக்கள் தேசியக் கூட்டணி முதற் தடவையாக 5 ஆகத்து 2020 தேர்தலில் போட்டியிட்டது. க. வி. விக்னேஸ்வரன் தலைமையில் 0.44% வாக்குகளைப் பெற்று நாடாளுமன்றத்தின் மொத்தமுள்ள 225 இடங்களில் 1 இடத்தைக் கைப்பற்றியது.  
தேர்தல் மாவட்டங்கள் வாரியாக த.ம.தே.கூ வென்ற வாக்குகளும், இடங்களும்:  
| தேர்தல்
மாவட்டம் | வாக்குகள் | % | இடங்கள் | தமதேகூ உறுப்பினர்கள் |
| --- | --- | --- | --- | --- |
| align=திருகோணமலை | 1,625 | 0.76% | 0 | align=- |
| 'மொத்தம்''' | **51,301** | **0.44%** | **1** |  |
| மூலம்:<small></small> | } |  |  |  |
# குட்டி குஞ்சு தங்கச்சி

**குட்டி குஞ்சு தங்கச்சி (Kutty Kunju Thankachi)** என்று அறியப்படும் **இலட்சுமி பிள்ளை** (1820 பிப்ரவரி 14 - 1904 பிப்ரவரி 13) ஓர் இந்திய இசையமைப்பாளரும் மற்றும் மலையாள இலக்கிய எழுத்தாளரும் ஆவார். *ஓமணத்திங்கள் கிடாவோ* என்ற பிரபல மலையாளப் பாடலின் இசையமைப்பாளரும், சுவாதித் திருநாள் ராம வர்மனின் அரச சபையில் ஒரு இசைக்கலைஞருமான இரவிவர்மன் தம்பியின் மகளாவார். இவர் பார்வதி சுயம்வரம் மற்றும் மித்ரசகாமோச்சம் மற்றும் சிறீமதி சுயம்வரம் போன்ற பல ஆட்டகதைகளை எழுதியுள்ளார். மேலும் அஞ்ஞாதவாசம் என்ற நாடகத்தையும் எழுதியுள்ளார்..
# குட்டி குஞ்சு தங்கச்சி

## சுயசரிதை

குட்டி குஞ்சு தங்கச்சி என்கிற இலட்சுமி பிள்ளை, 1820 பிப்ரவரி 14, அன்று திருவிதாங்கூர் மாநிலத்தின் தற்போது தென்னிந்திய மாநிலமான தமிழ்நாட்டின் கன்னியாகுமரி மாவட்டத்தில் விளவங்கோடு வட்டத்தில், இரவிவர்மன் தம்பி மற்றும் காளி பிள்ளை தங்கச்சி ஆகியோருக்கு பிறந்தார். இவரது ஆரம்ப கல்வி இவரது தந்தையின் கீழ் இருந்தது; இவர் ஹரிப்பாடு கொச்சுப்பிள்ளை வாரியரின் கீழ் படித்தார். இதே காலகட்டத்தில் தனது தந்தையிடமிருந்து திருவாதிரை நடனத்தையும் கற்றுக்கொண்டார்.
# குட்டி குஞ்சு தங்கச்சி

## திருமணம்

இவரது முதல் திருமணம் 1834 ஆம் ஆண்டில் சேர்த்தலை வாரணாடு நடுவிலேல் கோவிலகத்தைச் சேர்ந்த குஞ்சன் தம்பனுடன் நடந்தது. ஆனால் 1851 இல் தம்பன் இறந்த பிறகு, இவர் 1861 இல் மீண்டும் திருமணம் செய்து கொண்டார்; குஞ்சுன்னி தம்பனுடனான இரண்டாவது திருமணம் 1871 இல் அவர் இறக்கும் வரை ஒரு தசாப்தம் நீடித்தது. இவருக்கு இரண்டு திருமணங்களில் இருந்து எட்டு குழந்தைகள் இருந்தன. இவர் குழந்தை பருவத்திலிருந்தே கண் நோயால் பாதிக்கப்பட்டிருந்தார். 1902 வாக்கில் கண் பார்வையை முழுவதுமாக இழந்து 1904 பிப்ரவரி 13 அன்று தனது 83 வயதில் இறந்தார்.
# குட்டி குஞ்சு தங்கச்சி

## மரபு

தங்கச்சி, கேரளாவின் முதல் பெண் கவிஞராகவும் மற்றும் முதல் இசையமைப்பாளராகவும் இருந்துள்ளார். பல கவிதைகள், இரண்டு குறத்திப்பாடல்கள், ஒரு துள்ளல் மற்றும் அஞ்ஞாதவாசம் என்ற நாடகத்தையும் எழுதியுள்ளார். புகழ்பெற்ற விமர்சகரான எஸ். குப்தன் நாயர், தங்கச்சி ஒரு காலத்தில் ஒரு கவிஞராக புகழ் பெற்றிருந்தார் என்றும், இவரது கருத்துக்களைக் கேட்கவும், இவரது கவிதைகளைப் படிக்கவும் மக்கள் ஆவலாக இருந்தனர் என்று கூறியுள்ளார்.
# குட்டி குஞ்சு தங்கச்சி

## பாடல்கள்

சமசுகிருதத்தில் ஆழ்ந்த அறிவு பெற்றிருந்த இவர், காம்போதி, கல்யாணி, நாட்டை, கமாசு மற்றும் சுருட்டி போன்ற பல ராகங்களில் பாடல்களை இயற்றினார்.
# பத்மா சோமகாந்தன்

**பத்மா சோமகாந்தன்** (3 மே 1934 - 15 சூலை 2020) ஈழத்து எழுத்தாளரும், பெண்ணியச் சிந்தனையாளரும், ஆசிரியரும் ஆவார். இவர் பிரபல எழுத்தாளர் நா. சோமகாந்தனின் மனைவி ஆவார்.
# பத்மா சோமகாந்தன்

## வாழ்க்கைக் குறிப்பு

பத்மா சோமகாந்தன் யாழ்ப்பாணம், வண்ணார்பண்ணையைச் சேர்ந்தவர். ஏரம்ப பஞ்சநதீஸ்வரக் குருக்கள், அமிர்தம்மா ஆகியோருக்கு நான்காவது மகவாகப் பிறந்தவர். இவர் எழுத்தாளர் நா. சோமகாந்தனைத் திருமணம் புரிந்தார். இவர்களுக்கு நான்கு பிள்ளைகள் உள்ளனர். பத்மா சோமகாந்தன் நல்லூர் சாதனா பாடசாலை, யாழ் மங்கையர்க்கரசி வித்தியாலயம் ஆகியவற்றில் அதிபராகப் பணியாற்றிப் பின்னர் யாழ்ப்பாணம் உதவிக் கல்விப் பணிப்பாளராகவும் பணியாற்றியுள்ளார்.
# பத்மா சோமகாந்தன்

## எழுத்துலகில்

இவர் பாடசாலையில் உயர்தர வகுப்பில் படிக்கும்போது சுதந்திரன் பத்திரிகை 1951இல் நடத்திய சிறுகதைப் போட்டியில் *புதுமைப்பிரியை* என்ற புனைபெயரில் 'இரத்தபாசம்' என்ற சிறுகதையை எழுதி முதற்பரிசைப் பெற்றார்.
# ஜி. வி. ராஜா

லெப்டினன்ட் கர்னல் **பி.ஆர்.கோதவர்ம ராஜா** (1908 அக்டோபர் 13 - 1971 ஏப்ரல் 30) அதிகமாக **ஜி.வி. ராஜா (G. V. Raja)** என அழைக்கப்பட்ட இவர் ஓர் நிர்வாகியும், விமான ஓட்டியும், வேட்டைக்காரரும் மற்றும் சமசுகிருத அறிஞரும் ஆவார். இவர் விளையாட்டுத்துறை, சுற்றுலாத்துறை ஆகியவற்றை விளம்பரப்படுத்தியவர் ஆவார். இளைஞர்களை விளையாட்டுகளில் ஊக்குவிப்பதில் சிறப்பு கவனம் செலுத்திய இவர் 1953இல் கேரள விளையாட்டுக் குழுவை நிறுவுவதில் முக்கியப் பங்கு வகித்தார். 1971 ஆம் ஆண்டில் விமான விபத்தில் தான் இறக்கும் வரை ஜி.வி.ராஜா விளையாட்டு அமைப்பின் தலைவர் பதவியிலிருந்தார். திருவனந்தபுரம் டென்னிசு சங்கம், பறப்பவர் சங்கம் மற்றும் திருவனந்தபுரம் சர்வதேச விமான நிலையத்தை அபிவிருத்தி செய்வதிலும் ஜி.வி.ராஜா முக்கியப் பங்கு வகித்தார்.  
ஜி வி ராஜா கேரள மாநில விளையாட்டு அமைப்பு, கேரள துடுப்பாட்ட சங்கத்தின் நிறுவனர் தலைவராகவும், ஏராளமான விளையாட்டுக் கழகங்கள், சங்கங்களின் புரவலராகவும் இருந்தார். இந்தியாவில் துடுப்பாட்டக் கட்டுப்பாட்டு வாரியத்தின் துணைத் தலைவரான முதல் கேரளவாதி ராஜா என்றும், இவர் வாழ்ந்திருந்தால், இவர் இந்தியாவில் துடுப்பாட்டக் கட்டுப்பாட்டு வாரியத்தின் தலைவராக இருந்திருப்பார் என்றும் கிரிக் இன்ஃபோ என்ற வலைத்தளம் தெரிவித்துள்ளது.  
ஜி.வி.ராஜா கேரள சுற்றுலா மேம்பாட்டு அமைப்பின் தலைவராகவும் இருந்தார். கோவளத்தை ஒரு சர்வதேச சுற்றுலா தலமாக வளர்ப்பதில் ஒரு முக்கியப் பங்கு வகித்தார். விளையாட்டு ஊடகவியலாளர்கள், வரலாற்றாசிரியர்கள், வல்லுநர்கள், விளையாட்டு வீரர்கள் இவரை கேரளாவின் விளையாட்டுக்கும் சுற்றுலாவுக்குமான தந்தை என்று கருதுகின்றனர். ஜி.வி.ராஜாவின் பிறந்த நாளான, அக்டோபர் 13, "கேரள விளையாட்டு தினம்" என்று அனுசரிக்கப்படுகிறது.
# ஜி. வி. ராஜா

## பின்னணியும் ஆரம்ப வாழ்க்கையும்

பி. ஆர் கோதவர்ம ராஜா 1908 அக்டோபர் 13 அன்று கேரளாவின் கோட்டயம் மாவட்டத்தில் பூஞ்சார் அரசக் குடும்பத்தில், அம்பாலிகா தம்புராட்டி, அவரது சம்பந்தம் கணவர் புதுசேரி நாராயணன் நம்பூதிரி ஆகியோருக்கு மூன்றாவது மகனாகப் பிறந்தார். ஜி.வி.ராஜா தனது பள்ளி கல்வியை பூஞ்சார், எஸ்.எம்.வி. உயர்நிலைப்பள்ளி, கோட்டயத்திலுள்ள எம்.டி. செமினரி மேல்நிலைப்பள்ளி ஆகியவற்றில் தனது கல்வியைப் பெற்றார். பின்னர் சென்னை சென்று மருத்துவத்தில் பட்டம் பெற்றார்.
# ஜி. வி. ராஜா

## திருமணம்

கோதவர்மனின் அண்ணன் இராமவர்மன், திருவிதாங்கூரின் மகாராணி சேது பார்வதி பாயின் சகோதரி பவானி அம்மா தம்புராட்டி என்பவரை மணந்தார். இவர் மூலம் திருவிதாங்கூர் ராணியான கார்த்திகை திருநாள் லட்சுமி பாயுடனான திருமணத் திட்டம் முன்னெடுக்கப்பட்டது.  
திருவிதாங்கூர் அரசக் குடும்பத்தின் திருமண முன்மொழிவு சமயத்தில் , ஜி.வி.ராஜா சென்னையில் படித்துக்கொண்டிருந்தார். இவர் தனது கல்வியை நிறுத்திவிட்டு, திருமண முன்மொழிவை ஏற்றுக்கொண்டார். 1934 சனவரி 24 அன்று, தனது 26 வயதில், இவர்களுக்கு திருமணம் நடைபெற்றது. இத்தம்பதியருக்கு நான்கு குழந்தைகள் இருந்தனர்.  
1. இளையராஜா (பட்டத்து இளவரசர்) அவிட்டம் திருநாள் ராம வர்மன் (1938-1944), தனது ஆறாவது வயதில் இறந்தார்
1. பூசம் திருநாள் கௌரி பார்வதி பாயி (பிறப்பு 1941)
1. அசுவதி திருநாள் கௌரி லட்சுமி பாய் (பிறப்பு 1945), இந்திய ஆங்கிலேய எழுத்தாளர்.
1. மகாராஜா மூலம் திருநாள் இராம வர்மன் (பிறப்பு 1949).  
திருவனந்தபுரத்தில் தனது மனைவியுடன் அரண்மனையில் குடியேறிய பின்னர், ஜி.வி.ராஜா திருவிதாங்கூர் மாநிலப் படையில் நாயர் படைப்பிரிவின் தளபதியாக தனது இராணுவ வாழ்க்கையைத் தொடங்கினார். வெளிநாட்டு பிரமுகர்கள், முக்கியமான மாநில விருந்தினர்களின் வருகைக்கும் அவர்களை கையாள்வதற்கும் கூடுதல் பொறுப்பை மகாராஜா இவரிடம் ஒப்படைத்தார். மேலும், அப்போதைய அரசாங்கத்தின் விளையாட்டு, சுற்றுலா துறைகளின் தலைவராகவும் நியமிக்கப்பட்டார். இவர் 1949 வரை இராணுவத்தில் பணியாற்றினார். பின்னர் லெப்டினன்ட் கர்னலாக ஓய்வு பெற்றார்.
# ஜி. வி. ராஜா

## பங்களிப்புகள்

ஜி.வி.ராஜா கேரளாவில் விளையாட்டுப் பயிற்சியினை ஊக்குவித்தார். மேலும், விளையாட்டு மேம்பாடு, சுற்றுலா, விமானத் தொழில் மற்றும் இந்த மாறுபட்ட துறைகள் அனைத்தையும் மேம்படுத்துவதற்கு தேவையான உள்கட்டமைப்புகளை நிறுவுவதில் இவர் ஈடுபட்டார்.
# ஜி. வி. ராஜா

## பங்களிப்புகள்

### சுற்றுலா மேம்பாடு

மகாராணியின் கணவராக பொது நிர்வாகத்தில் இவருக்கு ஒரு முக்கிய இடம் இருந்ததால், கோவளத்தை ஒரு சுற்றுலாத் தலமாக அபிவிருத்தி செய்ய முடிவு செய்தார். பின்னர் திருவிதாங்கூருக்குள் சுற்றுலா ஆர்வமுள்ள மற்ற இடங்களுக்கும் தனது ஆர்வத்தை விரிவுபடுத்தினார். திருவிதாங்கூர் இராச்சியத்தின் பல்வேறு முக்கிய சுற்றுலா இடங்களை பிரபலப்படுத்த கேரளா டிராவல்ஸ் லிமிடெட் நிறுவனத்தைத் தொடங்கினார். திருவிதாங்கூர் இந்தியாவுடன் இணைந்தபோது, கேரளா டிராவல்ஸ் லிமிடெட் இவரது உரிமையின் கீழ் ஒரு தனியார் (கார்ப்பரேட்) நிறுவனமாக மாறியது. 1960 களில், இந்த நிறுவனம் தாமஸ் குக் என்ற பயண ஏற்பாட்டு நிறுவனத்துடன் இணைந்து மேற்கத்திய நாடுகளில் கோவளத்தை பிரபலப்படுத்தத் தொடங்கியது. இதன் விளைவாக கோவளம் கடற்கரையில் கிப்பி கலாச்சாரம் தொடங்கியது. இவர் பல வெளிநாட்டு பிரமுகர்களை அழைத்து கோவளம் அரண்மனையில் விருந்துகளை ஏற்பாடு செய்து அந்த இடத்தை விளம்பரப்படுத்தினார். திருவனந்தபுரம் விமான நிலையத்தை அபிவிருத்தி செய்வதற்கும் இவர் முன்முயற்சி எடுத்தார்.
# ஜி. வி. ராஜா

## பங்களிப்புகள்

### விளையாட்டினை முன்னெடுத்தல்

ஜி.வி.ராஜா அகில இந்திய விளையாட்டு அமைப்பை 1954 இல் நிறுவினார். இவர் கேரளாவில் குழிப்பந்தாட்டச் சங்கத்தை ஏற்படுத்தினார். மேலும் கேரள மக்களை மலையேற்றம் மற்றும் உலாவலுக்கும் அறிமுகப்படுத்தினார்.
# ஜி. வி. ராஜா

## இறப்பு

ஜி.வி.இராஜா 1971 ஆம் ஆண்டில் அகில இந்திய விளையாட்டு அமைப்பு மாநாட்டில் பங்கேற்க பட்டியாலா சென்றார். 1971 ஏப்ரல் 30, அன்று குலு பள்ளத்தாக்கு அருகே நடந்த விமான விபத்தில் இவர் இறந்தார்.. இவரது உடல் திருவனந்தபுரத்திற்கு கொண்டு செல்லப்பட்டு பூஞ்சாரில் தகனம் செய்யப்பட்டது.
# ஜி. வி. ராஜா

## மரியாதை

இவரது நினைவாக திருவனந்தபுரத்தில் உள்ள விளையாட்டுப் பள்ளிக்கு ஜி.வி.ராஜா விளையாட்டுப் பள்ளி என்று பெயரிடப்பட்டது. திருவனந்தபுரத்தில் உள்ள ஒரு விளையாட்டு அரங்கத்திற்கு இவரது பெயரிடப்பட்டது. கேரள மாநில விளையாட்டு அமைப்பு ஜி.வி.ராஜா விருதை நிறுவியது. இது விளையாட்டில் சிறந்து விளங்குபவர்களுக்கு ஆண்டுதோறும் வழங்கப்படுகிறது. சுற்றுலாத்துறையில் வாழ்நாள் சாதனைக்காக கேரள சுற்றுலாத் துறையின் விருதும் இவரது பெயரிடப்பட்டுள்ளது. லெப்டினன்ட் கர்ணல். ராஜாவின் பிறந்த நாளான, அக்டோபர் 13, "கேரள விளையாட்டு தினம்" என்று அனுசரிக்கப்படுகிறது.
# அசுவதி திருநாள் இராம வர்மன்

**இளவரசர் இராம வர்மன்** என்று அழைக்கப்படும் **அசுவதி திருநாள் இராம வர்மன்** (**Aswathi Thirunal Rama Varma**) ஒரு இந்திய பாரம்பரிய இசைக்கலைஞரும் திருவிதாங்கூர் அரசக் குடும்பத்தின் உறுப்பினருமாவார். மேலும் இவர் கர்நாடக பாடகரும் வீனையிசைக் கலைஞருமாவார். இவர் இசை ஆசிரியராகவும், இசைக்கலைஞராகவும், எழுத்தாளராகவும் சொற்பொழிவாளராகவும் அங்கீகரிக்கப்படுகிறார். இவர் இந்தியா முழுவதும், அமெரிக்கா, இங்கிலாந்து, அமீரகம், மலேசியா, சிங்கப்பூர் உள்ளிட்ட பல நாடுகளில் இசை நிகழ்ச்சிகளை வழங்கியுள்ளார். இவரது இசை நிகழ்ச்சிகள், வகுப்புகள், நிகழ்ச்சியின் யூடியூப் காணொளிக் காட்சிகள் போன்றவை இசை ஆர்வலர்கள், இசை மாணவர்கள், தொழில்முறை இசைக்கலைஞர்கள் மத்தியில் பிரபலமாக உள்ளன. மேலும் அவை 50 லட்சம் (5 மில்லியன்) பார்வைகளை தாண்டிவிட்டன.
# அசுவதி திருநாள் இராம வர்மன்

## ஆரம்ப கால வாழ்க்கை

இராம வர்மன் 1968 ஆகஸ்ட் 13 இல் திருவிதாங்கூர் அரசக் குடும்பத்தில் பிறந்தார்.  
செம்மங்குடி சீனிவாச ஐயரின் மூத்த சீடரான பேராசிரியர் வெச்சூர் ஹரிஹர சுப்பிரமணிய ஐயரின் கீழ் 1982 ஆம் ஆண்டில் முறையான குரல் இசை பாடங்களைத் தொடங்கினார். 1994 ல் அவர் இறக்கும் வரை தொடர்ந்து இவரது குருவாக இருந்தார். பின்னர், வர்மா பாலமுரளிகிருஷ்ணாவின் மூத்த சீடரானார். திருவனந்தபுரம் ஆர்.வெங்கடராமன் மற்றும் பேராசிரியர் கே.எஸ்.நாராயணசாமி ஆகியோரின் கீழ் சரசுவதி வீணையும் பயின்றார். .
# அசுவதி திருநாள் இராம வர்மன்

## இசை வாழ்க்கை

இளவரசர் இராம வர்மன் 1990 இல் லண்டன் ராணி எலிசபெத் மாளிகையில் தனது முதல் பொது நிகழ்ச்சி ஒன்றை அளித்து, தனது முதல் குறுவட்டினை வெளியிட்டார். அப்போதிருந்து, இவர் பிரான்சின் ஆர்சனல் டி மெட்ஸ் உட்பட உலகம் முழுவதும் குறிப்பிடத்தக்க இடங்களில் கச்சேரிகள், பேச்சுக்களை வழங்கியுள்ளார். சென்னைமியூசிக் அகாதெமியில் நிகழ்ச்சியினை நடத்தியுள்ளார். இந்தியாவின் குடியரசுத் தலைவர் இல்லத்தில் நடந்த அப்போதைய குடியரசுத் தலைவர் ஆ. ப.ஜெ. அப்துல் கலாம் அவர்கள் முன்னிலையில் இசை நிகழ்ச்சி ஒன்றை நடத்தியுள்ளார்.
# அசுவதி திருநாள் இராம வர்மன்

## இசை விழாக்கள்

ராம வர்மன் சனவரி 4–13 முதல் திருவனந்தபுரத்தில் உள்ள குதிரை மாளிகையில் நடைபெறும் 10 நாள் ஆண்டு விழாவான சுவாதி சங்கீதோத்சவத்தை ஏற்பாடு செய்கிறார். மகாராஜா சுவாதி திருநாளின் இசையமைப்பிற்காக பிரத்யேகமாக அர்ப்பணிக்கப்பட்ட இந்த திருவிழா, கர்நாடக, இந்துஸ்தானி இசையின் மேதைகளைக் கொண்டுள்ளது, மேலும் உலகம் முழுவதிலுமிருந்து இசை ஆர்வலர்களையும் ஈர்க்கிறது.  
நவராத்திரி விழா தொடர்பாக திருவனந்தபுரத்தில் ஆண்டுதோறும் நடைபெறும் நவராத்திரி மண்டப இசை நிகழ்ச்சிகளையும் வர்மா ஏற்பாடு செய்கிறார். 2006 ஆம் ஆண்டில், இவர் மூத்த பாடகர் பாறசாலை பொன்னம்மாளை அங்கு பாட வைத்தார். மேலும் பெண்களை இசை நிகழ்ச்சிகளில் கலந்து கொள்ளவும் அனுமதித்தார். இதனால் மண்டபத்திற்குள் பெண்களை அனுமதிக்காத 300 ஆண்டு பழமையான பாரம்பரியத்தை உடைத்தார்.
# 4-புரோமோவனிசோல்

**4-புரோமோவனிசோல்** *(4-Bromoanisole)* என்பது CH<sub>3</sub>OC<sub>6</sub>H<sub>4</sub>Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமபுரோமின் சேர்மமான இது நீர்மநிலையில் காணப்படுகிறது. சோம்பு விதையைப் போல இனிய மணத்தை 4-புரோமோவனிசோல் பெற்றுள்ளது. பல 4-அனிசில் வழிப்பெறுதிகளுக்கு இதுவொரு முன்னோடிச் சேர்மமாகும்.
# 4-புரோமோவனிசோல்

## வினைகள்

ஒரு கிரின்யார்டு வினையாக்கியாக 4-புரோமோவனிசோல் உருவாகிறது. இது பாசுபரசு முக்குளோரைடுடன் வினையில் ஈடுபட்டு திரிசு(4-மெத்தாக்சிபீனைல்)பாசுபீன் என்ற சேர்மத்தைக் கொடுக்கிறது.  
: 3 CH<sub>3</sub>OC<sub>6</sub>H<sub>4</sub>MgBr + PCl<sub>3</sub> → (CH<sub>3</sub>OC<sub>6</sub>H<sub>4</sub>)<sub>3</sub>P + 3 MgBrCl  
கரிமதுத்தநாக வழிப்பெறுதியாகவும் 4-புரோமோவனிசோல் (CH<sub>3</sub>OC<sub>6</sub>H<sub>4</sub>ZnBr) உருவாகிறது.
# 4-புரோமோவனிசோல்

## பயன்கள்

4-புரோமோவனிசோல் சேர்மம் சில நேரங்களில் ஆர்.என்.ஏ பிரித்தெடுப்பில் பயன்படுத்தப்படுகிறது, இதனால் டி.என்.ஏ மாசுபாட்டை மேலும் அகற்ற உதவுகிறது. மரபணு டி.என்.ஏ உடன் 4-புரோமோவனிசோல் சேர்மம் தொடர்பு கொள்கிறது. ஒரு பிரிப்பு கட்டத்தின் மூலம், ஆர்.என்.ஏ சாற்றைக் கொண்ட நீர்ம அடுக்குக்கு (மேல் அடுக்கு) பதிலாக கரிம அடுக்கில் இடம்பிடிக்கிறது.
# 4-புரோமோவனிசோல்

## இதையும் காண்க

- அனிசோல்
# 4,4’-தயோயிருவனிலின்

**4,4’-தயோயிருவனிலின்** *(4,4'-Thiodianiline)* என்பது C<sub>12</sub>H<sub>12</sub>N<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் அமீனாகக் கருதப்படும் இச்சேர்மம் மனிதர்களில் புற்றுநோயை உருவாக்கும் தன்மையைக் கொண்ட்தென ஊகிக்கப்பட்டுகிறது.
# 4,4’-தயோயிருவனிலின்

## பண்புகள்

4,4’-தயோயிருவனிலின் எரியக்கூடியது அல்ல. ஆனால் வெப்பமடையும் போது இது சிதைவடைந்து எரிச்சலூட்டும் மற்றும் நச்சுப் புகையை உருவாக்கும். நுண்ணுயிர்க்கொல்லியான தாப்சோன் இதன் ஒப்புமைச் சேர்மமாகும்.
# 4,4’-தயோயிருவனிலின்

## தயாரிப்பு

அதிகப்படியான அனிலினில் கந்தகம் பலமணி நேரம் கொதிக்கவைக்கப்படும்போது 4,4’-தயோயிருவனிலினின் மூன்று மாற்றியன்களான (1,1'; 1,4; 4,4') தயோயிருவனிலின்கள் உற்பத்தியாகின்றன. 1871 ஆம் ஆண்டில் மெர்சு மற்றும் வீத் மற்றும் 1894 ஆம் ஆண்டில் கே.ஏ. ஆஃப்மான் ஆகியோர் இதே விளைபொருள்கள் மற்றும் இவற்றுடன் உடன் நிகழ்வு விளைபொருள்களை தயாரித்தனர் என்று அதே செய்தி இதழ் ஆவணப்படுத்தியுள்ளது. வினை கலவையுடன் ஈய ஆக்சைடு சேர்க்கும்போது 4,4’-தயோயிருவனிலின் உற்பத்தியை அதிகரிக்க முட்டியுமென நீட்சுகி மற்றும் போத்தாப் ஆய்வுகள் தெரிவிக்கின்றன.  
தற்போது அமெரிக்காவில் 4,4’-தயோயிருவனிலின் உற்பத்தி செய்யப்படுவதில்லை.
# 4,4’-தயோயிருவனிலின்

## பயன்

சில வகையான நிறம் நிறுத்துச் சாயங்கள் தயாரிப்பில் 4,4’-தயோயிருவனிலின் ஒரு வேதியியல் இடைநிலையாகப் பங்கேற்கிறது. தாப்சோன் என்ற மருந்து தயாரிப்பில் இது பெரிதும் பயனாகிறது.
# 4,4’-தயோயிருவனிலின்

## நச்சுத்தன்மை

4,4’-தயோயிருவனிலின் சால்மோனெல்லா வகை பாக்டீரியாக்களில் சடுதிமாற்ற பிறழ்வுகளை ஏற்படுத்தியுள்ளது. ஆய்வக எலிகள் மற்றும் சுண்டெலிகளில் கட்டிகளை ஏற்படுத்தியுள்ளது.
# புரோப்பீனைல்

**புரோப்பீனைல்** *(Propenyl)* என்பது RCH=CHCH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் எந்தவொரு கரிம வேதியியல் சேர்மத்தையும் குறிக்கும். ஒருபக்க மற்றும் மறுபக்க-1-குளோரோபுரோப்பீன், β-மெத்தில்சிடைரீன் எனப்படும் புரோபீனைல்பென்சீன் உள்ளிட்ட பல புரோப்பீனைல் சேர்மங்கள் அறியப்படுகின்றன. RCH2-CH=CH2 என்ற வாய்ப்பாட்டால் அறியப்படும் அல்லைல் சேர்மங்களுடன் சமபகுதிச் சேர்மங்களாகவும் அவற்றை விட பொதுமையற்றும் இவை காணப்படுகின்றன.
# புரோப்பீனைல்

## இவற்றையும் காண்க

- புரோப்பிலீன்  
- இயங்குருபு
# தானியல் மெக்கிலிவ்ரே பிரவுன்

**தானியல் மெக்கிலிவ்ரே பிரவுன் அல்லது தான் பிரவுன்** *(Daniel McGillivray Brown or Dan Brown)* என்பவர் இசுக்காட்லாந்து நாட்டைச் சேர்ந்த நியூக்ளிக் அமில வேதியியலாளர் ஆவார். இவர் 1923 ஆம் ஆண்டு பிப்ரவரி மாதம் 3 ஆம் நாள் பிறந்தார். 1942 ஆம் ஆண்டு இராயல் வேதியியல் கழகத்திலும் 1982 ஆம் ஆண்டு இராயல் கழகத்திலும் உறுப்பினரானார். கிளாசுகோ பல்கலைக்கழகத்திலும் கேம்பிரிட்ச்சிலுள்ள கிங்சு கல்லூரியிலும் பிரவுன் கல்வி கற்றார். பின்னர் கேம்பிரிட்ச்சிலுள்ள கிங்சு கல்லூரியில் ஓர் உறுப்பினராகவும் மாறினார். 2012 ஆம் ஆண்டு ஏப்ரல் 24 அன்று பிரவுன் காலமானார்.
# கொ. சி. நாராயணசாமி

**கொ. சி. நாரயணசாமி (K. S. Narayanaswamy)** (முழு பெயர் கொடுவாயூர் சிவராம ஐயர் நாரயணசாமி 1914 செப்டம்பர் 27 - 1999) இவர் தஞ்சாவூர் பாணியின் கர்நாடக வீணை இசைக்கலைஞர் ஆவார். இதில் தாள அடிப்படையிலான கணக்குகளை விட நுணுக்கங்களுக்கு அதிக முக்கியத்துவம் கொடுக்கப்படுகிறது. இருக்கு 1979 இல் மெட்ராஸ் மியூசிக் அகாதெமியின் சங்கீத கலாநிதி என்ற விருது வழங்கப்பட்டது.
# கொ. சி. நாராயணசாமி

## ஆரம்ப வாழ்க்கை

கேரளாவின் பாலககாட்டு மாவட்டத்தில் உள்ள கொடுவாயூரில் நாராயணியம்மாள், சிவராம ஐயர் ஆகியோருக்கு 1914 செப்டம்பர் 27 அன்று பிறந்தார். இவர் தனது சகோதரர் கொ. சி. கிருட்டிண ஐயரின் கீழ் கர்நாடக இசையில் ஆரம்ப பயிற்சி பெற்றார். பின்னர், இவர் சிதம்பரம், அண்ணாமலை பல்கலைக்கழகத்தின் இசைக்கல்லூரியில் சேர்ந்தார். அங்கு புகழ்பெற்ற தஞ்சை நால்வர்களின் வம்சாவளியான சங்கீத கலாநிதி தி. எஸ். எஸ். சபேச ஐயர், சங்கீத கலாநிதி தஞ்சை பொன்னையா பிள்ளை போன்றவர்களின் கீழ் குரல் இசையை கற்றுக்கொண்டார். இவர், தேசமங்கலம் சுப்பிரமணிய ஐயரின் கீழ் வீணையும், தஞ்சை பொன்னையா பிள்ளையின் கீழ் மிருதங்கத்தையும் கற்றுக்கொண்டார். 1937-1946 வரை, இவர் தான் படித்தக் கல்லூரியான அண்ணாமலை பல்கலைக்கழகத்தில் விரிவுரையாளராக பணியாற்றினார், மேலும் கோபாலகிருட்டிண பாரதி, நீலகண்ட சிவன், அருணாச்சலக் கவிராயர் ஆகியோரின் தமிழ் கிருதிகளை வெளியிடுவதில் உதவினார்.
# கொ. சி. நாராயணசாமி

## இசைப் பயிற்சி

திருவிதாங்கூர் மகாராஜாவின் அழைப்பின் பேரில், கேரளாவின் திருவனந்தபுரத்தில் உள்ள சுவாதித் திருநாள் இசைக் கல்லூரியில் ஒரு வீணை இசையை பயிற்றுவித்தார்.
# கொ. சி. நாராயணசாமி

## நிகழ்ச்சிகள்

இவர் பல சர்வதேச மாநாடுகளிலும் பங்கேற்றுள்ளார். 1954 இல் முந்தைய சோவியத் ஒன்றியம், கிழக்கு ஐரோப்பிய நாடுகளுக்கான இசை மற்றும் கலாச்சார பிரதிநிதிகளின் உறுப்பினராகச் சென்றார். 1970 ஆம் ஆண்டில்,இங்கிலாந்தின் பாத் சர்வதேச இசை விழாவில் கலந்துகொண்டு இலண்டன், பிரிஸ்டல், ஆக்சுபோர்டு, கேம்பிரிச்சு, பர்மிங்காம் ஆகிய இடங்களில் நிகழ்ச்சிகளை நடத்த எகுடி மெனுகின் இவரை அழைத்தார். பின்னர், இவர் செம்மங்குடி சீனிவாச ஐயருக்குப் பிறகு அகாதமியின் முதல்வரக இருந்து 1970 இல் ஓய்வு பெற்றார்.  
1970 ஆம் ஆண்டில், மும்பை, சண்முகானந்தா நுண்கலை மற்றும் சங்கீத சபையின் சங்கீத வித்யாலயாவின் முதல்வராக இருந்து 1985 வரை குரல் இசை மற்றும் வீணை ஆகிய இரண்டையும் கற்பித்தார். 1974 ஆம் ஆண்டில், ஆத்திரேலியாவின் பெர்த்தில் நடைபெற்ற சர்வதேச இசைக் கல்வி சங்கத்தின் பதினொன்றாவது மாநாட்டில் கர்நாடக இசைக் கலைஞராகவும் வீணைக் கலைஞராகவும் பங்கேற்றார். 1977 இல் பெர்லினில் நடந்த ஒப்பீட்டு இசை ஆய்வுகள் மற்றும் ஆவணங்களுக்கான சர்வதேச நிறுவனத்தின் இந்திய இசை மற்றும் நடன விழாவிலும் பங்கேற்றார்.
# கொ. சி. நாராயணசாமி

## விருதுகளும் கௌரவங்களும்

1962 இல் கேரள மாநில விருது, 1968 இல் தமிழ்நாடு மாநில விருது உள்ளிட்ட பல விருதுகளைப் பெற்றுள்ளார். 1968 இல் சங்கீத நாடக அகாதமியின் தேசிய விருது; 1977 இல் இந்திய அரசிடமிருந்து பத்ம பூசண் ; 1979 ஆம் ஆண்டில் சென்னை மியூசிக் அகாதெமியிடமிருந்து சங்கீத கலாநிதி மற்றும் 1999 ல் சுவாதி ரத்னா போன்ற விருதுகளை பெற்றுள்ளார்.
# கொ. சி. நாராயணசாமி

## சீடர்கள்

இவரது குறிப்பிடத்தக்க சீடர்களில் ருக்மிணி கோபாலகிருட்டிணன், கல்யாணி சர்மா, திருவனந்தபுரம் வெங்கடராமன், அசுவதி திருனல் இராம வர்மன், கீதா ராஜா, நிர்மலா பார்த்தசாரதி, ஜெயசிறீ அரவிந்த் போன்றவர்கள் இருந்தனர். ம. ச. சுப்புலட்சுமி, செம்மங்குடி சீனிவாச ஐயர் போன்ற பல இசைக்கலைஞர்கள் இவருடன் நல்லுறவைக் கொண்டிருந்தனர். மேலும் இவரது இசையைப் பாராட்டியுள்ளனர்.
# திருவனந்தபுரம் ஆர். வெங்கட்ராமன்

**ஆர். வெங்கடராமன் (R Venkataraman)** (1938 ஆகத்து 31 2010 சனவரி 5) என்பவர் கருநாடக இசை வகைகளில் இந்தியாவிலிருந்து ஒரு பாரம்பரிய இசைக்கலைஞரும் வீணைக் கலைஞருமாவார். இவர் வீணை-வயலின்-வேணு (புல்லாங்குழல்) ஆகிய மூன்றும் சேர்ந்து இசைத்த மூன்று உறுப்பினர்களில் ஒருவராக இருந்தார். மற்ற இருவர் லால்குடி ஜி ஜெயராமன், என். ரமணி ஆகியோர்.
# திருவனந்தபுரம் ஆர். வெங்கட்ராமன்

## ஆரம்ப நாட்களும் தனிப்பட்ட வாழ்க்கையும்

வெங்கடராமன் தனது தந்தை இராமசுப்ப சாத்திரியின் வழிகாட்டுதலின் கீழ் நான்கு வயதாக இருந்தபோது குரல் இசையில் பயிற்சியைத் தொடங்கினார். இவர் இலட்சுமி ஜி.கிருட்டிணன் என்பவரின் கீழ் எட்டு வயதில் தனது வீணைப் பாடங்களைக் கற்கத் தொடங்கினார். வெங்கடராமன் பத்ம பூசண் கொ. சி. நாராயணசாமியின் மாணவரானார். பின்னர் செம்மங்குடி சீனிவாச ஐயர், சி. எஸ். கிருஷ்ண ஐயர் ஆகியோரின் வழிகாட்டுதலின் கீழ் தனது குரல் இசை திறனை வளர்த்துக் கொண்டார்.
# திருவனந்தபுரம் ஆர். வெங்கட்ராமன்

## தொழில்

வெங்கடராமனின் வாழ்க்கை ஐந்து தசாப்தங்களாக நீடித்தது. 1965 முதல் 1968 வரை, லால்குடி ஜி. ஜெயராமன் மற்றும் வழங்கிய பிரபலமான வீணை-வேணு-வயலின் ஆகிய மூன்றும் சேர்ந்த இசை நிகழ்ச்சிகளில் இவர் ஒரு பகுதியாக இருந்தார்.
# திருவனந்தபுரம் ஆர். வெங்கட்ராமன்

## தொழில்

### சுற்றுப்பயணங்கள்

வெங்கடராமன் 2001, 2005 ஆண்டுகளுக்கு இடையில் விரிவாக சுற்றுப்பயணம் செய்துள்ளார். இவரது சில நிகழ்ச்சிகள் ஆத்திரேலியா, பிரான்சு உள்ளிட்ட மற்ற நாடுகளில் இருந்தன. நிகழ்ச்சிகளுக்கு மேலதிகமாக இவர் தனது சொற்பொழிவுகளுக்காக நன்கு அறியப்பட்டவர்.
# திருவனந்தபுரம் ஆர். வெங்கட்ராமன்

## தொழில்

### மாணவர்கள்

வீணை, குரல் நிகழ்ச்சிகளுக்கு ஏராளமான மாணவர்களுக்கு இவர் குருவாக இருந்துள்ளார். இவரது முக்கிய மாணவர்களில் சிலர் இளவரசர் அசுவது திருநாள் வர்மன் (குரல். வீணை), சேசா நம்பிராஜன் (வீணை), ஐயர் சகோதரர்கள் (வீணை), சீதா பாலகிருட்டிணன் (வீணை) மற்றும் சுகந்த கலாமேகம். (குரல்) போன்றோர்.
# திருவனந்தபுரம் ஆர். வெங்கட்ராமன்

## விருதுகளும் கௌரவங்களும்

- 1982க்கான கேரள சங்கீத நாடக அகாதமி விருது
- மியூசிக் அகாதமி (1990) வழங்கிய " சண்முக வடிவு " விருது
- மியூசிக் அகாதமியின் " செல்லப்பள்ளி ரங்கா ராவ் " விருது (1990)
- செம்மங்குடி ஸ்ரீனிவாச ஐயர் அறக்கட்டளை (1999) கௌரவித்தது
- மியூசிக் அகாதமி (2009) வழங்கிய " சங்கீத கலாச்சார்யா " பட்டம்.
# திருவனந்தபுரம் ஆர். வெங்கட்ராமன்

## இறப்பு

இவரும் இவரது மகள் ஜெயசிறீ என்பவரும் 2010 சனவரி 5 அன்று உளுந்தூர்ப்பேட்டை அருகே நடந்த ஒரு வாகன விபத்தில் இறந்தனர்.
# பாத்திமா அல்-பிஹ்ரி

**பாத்திமா பின்த் முஹம்மது அல்-ஃபிஹ்ரியா அல்-குராஷியா** சுருக்கமாக **பாத்திமா அல்-பிஹ்ரி** ( Fatima al-Fihri - அரபு: فاطمة بنت محمد الفهرية القرشية) ஒரு அரபு பெண், உலகின் மிகப் பழமையானதானதும், தொடர்ந்து இயங்கிவரும் மற்றும் பட்டம் வழங்கும் வழக்கத்தினை முதலில் நிறுவிய பெருமைக்குரியவர். இவர் பொது வருடம் 859 இல் மொராக்கோவின் ஃபெஸ் நகரில் உருவாக்கிய அல்-கராவியீன் பல்கலைக்கழகம் தான் ஒரு பெண்ணால் உருவாக்கப்பட்ட முதல் பல்கலைக்கழகமாகும்  
தற்போதைய துனீசியாவில் இருக்கும் கைரோவான் என்ற இடத்தில் கிபி 800 கால அளவில் ஃபாத்திமா பிறந்தார். இவர் அரபுக் குறைஷி வம்சத்தில் வந்ததால் ’‘அல் குறைஷிய்யா” என்ற புனைப்பெயருடன் அழைக்கப்பட்டார். கைரோவானிலிருந்து தற்பொழுது மொரோக்கோவில் இருக்கும் ஃபெஸ் என்ற நகருக்கு அவரது குடும்பம் புலம் பெயர்ந்தது. அவருடைய தந்தை முஹம்மத் அல் ஃபிஹ்ரி கடுமையான உழைப்பின் மூலம் செல்வந்த வணிகர் ஆனவர். ஃபாத்திமாவும் அவருடைய சகோதரி மரியமும் நன்றாகப் படித்தனர். இஸ்லாமியப் பாடங்களையும் அதன் சட்டங்களையும் (ஃபிக்ஹ் கலையையும்), ஹதீஸ் கலையையும் கற்றுத் தேர்ந்தனர்.
# கவிராயணி ராமகிருட்டிணா பிரசாத்

**கவிராயணி ராமகிருட்டிணா பிரசாத்** (*Kavirayani Ramakrishna Prasad*) ஓர் இந்திய வேதியியலாளர் ஆவார். இவர் 1969 ஆம் ஆண்டு சனவரி மாதம் 7 ஆம் நாள் பிறந்தார். இந்திய அறிவியல் தொழில்நுட்ப நிறுவனத்தின் கரிம வேதியியல் தொகுப்பு வினைகள் தொடர்பான பிரிவில் கவிராயணி பணிபுரிந்து வருகிறார். 2014 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது.
# இராசமோகன் காந்தி

**ராஜ்மோகன் காந்தி** (பிறப்பு: 7 ஆகத்து 1935) ஒரு வாழ்க்கை வரலாற்று ஆசிரியரும், தெற்காசிய மற்றும் மத்திய கிழக்கு பற்றிய படிப்புக்கான ஆய்வுப் பேராசிரியரும் ஆவார். இவர் அமெரிக்காவில் இலினொய் பல்கலைக்கழகத்தில் பணியாற்றுகிறார். இந்திய தொழில்நுட்பக் கழகம் காந்திநகரில் உள்ளுறை அறிஞராகவும் உள்ளார். இவற் மகாத்மா காந்தியின் மகன்-வழிப் பெயரனும், சக்ரவர்த்தி இராசகோபாலாச்சாரியின் மகள்-வழிப் பெயரனும் ஆவார்.
# இராசமோகன் காந்தி

## இளமைக்கால வாழ்க்கை

இவரது தந்தையும், மகாத்மா காந்தியின் மகனுமான தேவதாஸ் காந்தி, ஹிந்துஸ்தான் டைம்ஸ் பத்திரிகையின் மேலாண் ஆசிரியராக இருந்தார். ராஜ்மோகன் தில்லியில் புனித இசுடீவன் கல்லூரியில் பயின்றார். இவரது தாழ்வழித் தாத்தா இராசாசி, மவுண்ட்பேட்டன் பிரபுவை அடுத்து இந்தியாவின் இரண்டாவது தலைமை ஆளுநராகப் பணியாற்றியவரும், மகாத்மா காந்தியிடம் நெருங்கிய தொடர்பில் இருந்தவர்களில் ஒருவரும் ஆவார்.
# இராசமோகன் காந்தி

## கல்வி, செயற்பாட்டாளர் பணிகள்

ராஜ்மோகன் காந்தி ‘மாற்றத்திற்கான முனையம்’ (*Initiatives of Change*) என்ற அமைப்புடன் 1956 இல் இருந்து இணைந்து, அரை நூற்றாண்டு காலமாக அவ்வமைப்பின் முயற்சிகளான நம்பிக்கை-உருவாக்குதல், நல்லிணக்கம், மக்களாட்சி மற்றும் ஊழலுக்கும் சமத்துவமின்மைக்கும் எதிரான போராட்டங்கள் ஆகியவற்றில் பணியாற்றி உள்ளார்.  
1960கள் மற்றும் தொடக்க 1970களில், ‘மாற்றத்திற்கான முனையம்’ என்ற அமைப்பின் 'ஆசியப் பீடபூமி’ என்ற பெயரிலான மாநாட்டு மையத்தை மேற்குமலைத் தொடரில் உள்ள பஞ்சகனியில் அமைப்பதில் முதன்மைப் பங்கு வகித்தார். இம்மையம் இந்தியத் துணைகண்டத்தில் சூழழியல் பங்களிப்புகளுக்காக நன்கு அறியப்பட்ட அமைப்பாகும். 1975-1977 இடைப்பட்ட காலத்தில் நெருக்கடி நிலையின் போது மனித உரிமைகளுக்காக தனிப்பட்ட முறையிலும் தனது வார இதழான, *ஹிம்மத்* இன் மூலமும் செயல்பட்டார். ஹிம்மத் 1964 முதல் 1981 வரை மும்பையில் இருந்து பதிப்பிக்கப்பட்டு வந்தது.  
*இரு கிளர்ச்சிகளின் கதை: 1857 இந்திய விடுதலைப் போர் மற்றும் அமெரிக்க உள்நாட்டுப் போர்* என்ற இவரது புத்தகம், 19-ஆம் நூற்றாண்டில் உலகின் எதிரெதிர் நிலப்பகுதிகளில் சற்றேறத்தாழ ஒரே காலகட்டத்தில் நடந்த இரு போர்களை ஆராய்கிறது. இவரது முந்தைய புத்தகமான, மகாத்மா காந்தியின் வாழ்க்கை வரலாற்றுப் புத்தகமான *மோகன்தாசு: ஒரு மனிதன், அவரது மக்கள் மற்றும் ஒரு பேரரசின் உண்மைக் கதை* இந்திய வரலாற்று காங்கிரசு அமைப்பிடமிருந்து 2007-ஆம் ஆண்டில் ஈராண்டுக்கொருமுறை வழங்கப்படும் மதிப்புமிக்க விருதைப் பெற்றது. இப்புத்தகம் பல நாடுகளில் பதிப்பிக்கப்பட்டு வெளியிடப்பட்டது.  
2002 இல், ராஜ்மோகன் காந்தி சாகித்திய அகாதமி விருதை ராஜாஜியின் (1878–1972) வாழ்க்கை வரலாற்றை *ராஜாஜி: ஒரு வாழ்க்கை* (Rajaji: A Life) எனும் நூலுக்காகப் பெற்றார்.  
இவற்றை விட, *கான் அப்துல் கப்பார் கான்: வன்முறையற்ற பஷ்தூன் பாதுஷா*; *பழிவாங்கல், நல்லிணக்கத்தை மீட்டல்: தெற்காசிய வரலாற்றைப் புரிந்துகொள்ளுதல்*; வல்லபாய் பட்டேலின் வாழ்க்கை வரலாற்று நூலான *பட்டேல்: ஒரு வாழ்க்கை*; மற்றும் *எட்டு உயிர்கள்: இந்து-முஸ்லிம் மோதல் பற்றிய ஆய்வு* ஆகிய நூல்களை எழுதினார். துவக்க காலங்களில் இவர் எழுதிய புத்தகங்களுள் ஒன்றான *நல்ல படகோட்டி: காந்தியின் ஒரு சித்திரம்*, சீன மொழியில் 2009-ஆம் ஆண்டு பெய்ஜிங்கில் வெளியிடப்பட்டது. இவர் எழுதிய *பஞ்சாப்* என்ற நூல், ஔரங்கசீப்பின் இறப்புக்குப் பின்னிருந்து இந்தியப் பிரிவினை வரையிலான காலத்திய பிரிவுபடாத பஞ்சாபின் வரலாற்றைப் பேசுகிறது.  
இலினொய் பல்கலைக்கழகத்தில் கற்பிக்கும் முன்னர் புது தில்லியில் இயங்கும் ஆய்வமைப்பான, “கொள்கை ஆய்வு மையத்தில்” (*Centre for Policy Research*) ஆய்வுப் பேராசிரியாகப் பணியாற்றினார். 1985 முதல் 1987 வரை, இந்தியன் எக்சுபிரசு பத்திரிகையின் பதிப்பாசிரியாராகச் சென்னையில் இருந்து பணியாற்றினார். 2004 இல் பன்னாட்டு மனிதநேய விருதைப் பெற்றார். 1997 இல், கனடாவின் கால்கரி பல்கலைக்கழகத்தில் இருந்து சட்டத்துறையில் மதிப்புறு முனைவர் பட்டமும், தோக்கியோ ஒபிரின் பல்கலைக்கழகத்தில் மெய்யியலில் மதிப்புறு முனைவர் பட்டமும் பெற்றார். ராஜ்மோகன் தற்போது செருமனியில் இருந்து வழங்கப்படும் நியூரம்பெர்க் சர்வதேச மனித உரிமை விருதுக்கு விருதாளர்களைத் தேர்ந்தெடுக்கும் குழுவில் ஒருவராகவும், குருகிராம் ’உரையாடல் மற்றும் நல்லிணக்கத்தை மீட்டல் மையத்தின்' இணைத் தலைவராகவும்' உள்ளார். 2014 பொதுத்தேர்தலில் கிழக்கு தில்லி தொகுதியில் போட்டியிட்டுத் தோற்றார்.
# இராசமோகன் காந்தி

## தனிப்பட்ட வாழ்க்கை

ராஜ்மோகன் காந்தியின் மனைவியின் பெயர் உஷா. இவர்களுக்கு சுப்ரியா, தேவதத்தா ஆகிய குழந்தைகள் உள்ளனர்.
# அசிட்டைலேற்ற தரசம்

**அசிட்டைலேற்ற தரசம்** *(Acetylated starch)* என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1420 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
# ஐதராக்சிபுரோபைல் தரசம்

**ஐதராக்குசிபுரோபைல் தரசம்** *(Hydroxypropyl starch)* என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1440 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
# அசிட்டைலேற்ற இருதரச பாசுபேட்டு

**அசிட்டைலேற்ற இருதரச பாசுபேட்டு** *(Acetylated distarch phosphate)* என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1414 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.
# அசிட்டைலேற்ற இருதரச அடிப்பேட்டு

**அசிட்டைலேற்ற இருதரச அடிப்பேட்டு** *(Acetylated distarch adipate)* என்பது தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1422 என்ற எண் வழங்கப்பட்டு அறியப்படுகிறது. அசிட்டிக் நீரிலி மற்றும் அடிப்பிக் அமில நீரிலி இரண்டையும் சேர்த்து சூடுபடுத்தினால் உயர் வெப்பநிலைகளைத் தடுக்க இயலும். உணவில் அதன் பருமதிப்பை உயர்த்தும் முகவராகவும், நிலைநிறுத்தியாகவும், திண்மையாக்கியாகவும் அசிட்டைலேற்ற இருதரச அட்டிப்பேட்டு பயன்படுத்தப்படுகிறது.  
மனிதர்கள் தினந்தோறும் நுகரும் அளவு உறுதி செய்யப்படவில்லை.
# இ. கே. தி. சிவகுமார்

**இ. கே. தி. சிவகுமார்** (*E. K. T. Sivakumar*, பிறப்பு: செப்டம்பர் 28, 1968) ஒரு இந்திய வேதியியலாளர் ஆவார். இவர் அண்ணா பல்கலைக்கழகத்தில் நேனோ அறிவியல் மற்றும் தொழில்நுட்ப மையத்தில் வருகைப் பேராசிரியராக 9 ஆண்டுகளுக்கு மேல் பணியாற்றித் தற்போது செராமிக் தொழில்நுட்பத் துறையில் பணியாற்றி வருகிறார். "வளரும் அறிவியல்" இதழின் ஆசிரியராகவும் உள்ளார்.
# இ. கே. தி. சிவகுமார்

## வாழ்க்கைக் குறிப்பு

சிவகுமார் திருத்தணியை அடுத்த பொதட்டூர்பேட்டையில் நல்லாசிரியர் விருதுப் பெற்ற டாக்டர்.இ.கே.திருவேங்கடம்-விஜயா தம்பதியனரின் மூத்த மகனாகப் பிறந்தவர். சிவகுமார் தற்போது சென்னை அண்ணா பல்கலைக்கழகத்தில் செராமிக் தொழில்நுட்ப மையத்தில் பணியாற்றி வருகிறார். அத்துடன், இளைஞர்களுக்கும் குழந்தைகளுக்கும் அறிவியல் பற்றிய கட்டுரைகளை எழுதுகிறார். மார்ச் 2015 இல் பாபாசி என்ற அமைப்பினரால் 'சிறந்த குழந்தைகள் அறிவியல் எழுத்தாளர் விருது 2015' வழங்கப்பட்டது. தமிழில் 'வளரும் அறிவியல்' என்ற காலாண்டு இதழின் ஆசிரியர் ஆவார். இவரது வாழ்க்கைப்பயணத்தைப் பற்றி, சிகரத்தை நோக்கி இ. கே. தி. சிவகுமார் என்ற தமிழ் நூலிலும், "A Scientist On a Social Mission" என்ற ஆங்கில நூலிலும் தெளிவாகக் குறிப்பிடப்பட்டுள்ளது.
# இ. கே. தி. சிவகுமார்

## கல்வி மற்றும் சமுதாயப் பணிகள்

இவர் து. கோ. வைணவக் கல்லூரியில் வேதியியல் இளங்கலைப் படிப்பை முடித்து, குருநானக் கல்லூரியில் வேதியியலில் முதுகலை முடித்துள்ளார். 1993 ஆம் ஆண்டில் அண்ணாமலைப் பல்கலைக்கழகத்தில் பி.எட் முடித்தார். இந்தியாவின் சென்னைப் பல்கலைக்கழகத்தின் மாநிலக் கல்லூரியில் 2001 ஆம் ஆண்டில் வேதியியலில் முனைவர் பட்டத்தைப் பெற்றார்.  
- ஏழை மாணவர்களின் உயர்கல்விக்கு உதவிட மற்றும் மாற்றுத் திறனாளர் வாழ்வு மேம்படும் வகையில் கல்வி மற்றும் சமுதாய ஆராய்ச்சி நிறுவனம் (எஸ்ரோ) நல உதவி அறக்கட்டளையை 2007ல் துவக்கி எண்ணற்ற மாணவர்கள் பயன்பெறும் வகையில் கல்விச் சேவையை செய்து வருகிறார்.
- மேலும் இ. எஸ். ஆர் பவுண்டேஷன் மூலம் அறிவியல் வளர்ச்சி மேம்பட வழிவகுக்கும் பணிகளை செய்து வருகிறார்.
- பன்னாட்டு அளவில் பதிவு எண் பெற்ற தமிழில் வெளிவரும் வளரும் அறிவியல் இதழின் ஆசிரியர்.
- தமிழுக்கு பெருமை சேர்க்கும் 1140 பக்கங்கள் கொண்ட உலகத் தமிழர் கலைக் களஞ்சியம் என்ற நூலின் பதிப்பு ஆசிரியர்.
# இ. கே. தி. சிவகுமார்

## தொழில்

1991 இல் முதுகலைப் பட்டம் முடித்த பின்னர், அவரது முதலில் சென்னை புஷ் போக் ஆலன் இந்தியா நிறுவனத்தில் தரக் கட்டுப்பாட்டு நிர்வாகியாகப் பணிக்குச் சேர்ந்தார். பணிபுரியும் போதே, இவர் வேதியியலில் தனது பி.எட் படிப்பை முடித்தார். பின்னர், அமிர்தாஞ்சன் ஹெல்த்கேரின் ஆராய்ச்சி மற்றும் மேம்பாட்டுப் பிரிவில் தனது பயணத்தைத் தொடங்கினார்.  
கடந்த 15 ஆண்டுகளுக்கு மேலாக அறிவியல் துறை விஞ்ஞானியாக சிறப்பாக பணியாற்றிய இவரது அறிவியல் ஆய்வுப் பணிகளை சிறப்பிக்கும் விதமாக இவருக்கு இந்திய அளவில் "அறிவியல் அறிஞர் - 2008" விருதினை புதுதில்லியில் உள்ள நேசா வழங்கி சிறப்பித்துள்ளது.சென்னை அண்ணா பல்கலைக்கழக நேனோ அறிவியல் தொழில்நுட்ப மையத்தில் 9 ஆண்டுகளாக பணியாற்றி, தற்போது செராமிக் தொழில்நுட்பத் துறையில் பணியாற்றி வருகிறார். இவர் தேசிய மற்றும் பன்னாட்டு அளவில் பல்வேறு ஆராய்ச்சி மற்றும் ஆய்வுக் கட்டுரைகளை சமர்ப்பித்து பங்கேற்றுள்ளார்.  
இவர் வளரும் அறிவியல் இதழின் ஆசிரியராக உள்ளார். சென்னை ஈஎஸ்ஆர் அறக்கட்டளை மற்றும் எஸ்ரோ (ஈஎஸ்ஆர்ஓ) - கல்வி மற்றும் சமுதாய ஆராய்ச்சி அமைப்பின் நிறுவனர் ஆவார். 23 க்கும் மேற்பட்ட அறிவியல் மற்றும் விழிப்புணர்வு நூல்களையும் எழுதியுள்ளார். இவர் பன்னாட்டுக் கருத்தரங்குகளில் பங்கேற்றுப் பல்வேறு அறிவியல் களங்கள் குறித்த ஆய்வுக்கட்டுரைகளை வழங்கியுள்ளார்.
# இ. கே. தி. சிவகுமார்

## பணிகள்

இவர் உலக கல்வி கண்காட்சியின் (WEXPO 2020) ஆலோசகராக உள்ளார். சிவகுமார் அவர்களின் வாழ்வின் பயணத்தை ‘சிகரத்தை நோக்கி இ. கே. தி. சிவகுமார்’ என்ற தமிழ் நூலும், ஒரு ஆங்கில நூலும் (A Scientist On a Social Mission) எடுத்து சொல்கிறது.
# இ. கே. தி. சிவகுமார்

## எழுதியுள்ள புத்தகங்கள்

- எலிமெண்ட்ஸ் ஆப் ஸ்பெக்ட்ரோஸ்கோபி
- கதிரியக்க வேதியியல்
- எரிபொருள்களின் வேதியியல்
- மதுவா? மதியா?
- அறிவியல் அற்புதம்
- பூமியைக் குளிர்விப்போம்
- அறிவியலும் ஆன்மீகமும்
- சுகம் தரும் சுற்றுப்புறம்
- சுகம் தரும் சுகாதாரம்
- புகையே வாழ்வின் பகை
- தடைகளைத் தாண்டிய தம்பி
- சுற்றுப்புறமே குடும்ப நலம்
- மனித நலமும் நாட்டின் வலமும்
- மனித நலனில் அறிவியல்
- மனித நலனில் நீரின் பங்கு
- மனித முன்னேற்றத்தில் கல்வி
- மாமனிதர் மயில்சாமி அண்ணாதுரை
- இயற்கைச் சீற்றங்களும் பாதுகாப்பு வழிமுறைகளும்
# இ. கே. தி. சிவகுமார்

## விருதுகள் மற்றும் சாதனைகள்

- புதுதில்லியில் உள்ள இந்திய வர்த்தக கழகத்தால் 'அன்னை தெரசா விருது'
- 'பயனெழுத்து படைப்பாளர் விருது'
- 'டாக்டர். ஏ. பி. ஜே. அப்துல்கலாம் விருது'
- மார்ச் 2015 அன்று பாபாசி வழங்கிய சிறந்த குழந்தைகள் அறிவியல் எழுத்தாளர் விருது 2015
- ஜப்பான் நாட்டு தூதரால் வழங்கப்பட்ட புகழ்மிக்க 'மீடியா கில்டு விருது' (2010–11)
- மாற்று திறனாளிகளுக்கான தன்னலமில்லா சேவைகளுக்காக 'சமூக சேவகர் விருது'
- அமெரிக்காவில் உள்ள மனித உரிமை அமைதி ஆணையம் வழங்கிய 'மிகச்சிறந்த சமூக ஆர்வலர் 2017 விருது'
- 23க்கும் மேற்பட்ட நூல்களை எழுதி 'மிகச்சிறந்த நூலாசிரியர் விருது'
- தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்தின் வாழ்நாள் சாதனையாளர் விருது .
# அகரம்

- அகரம் அறக்கட்டளை
- அகரம் ஊராட்சி (பெரம்பலூர்)
- அகரம் ஊராட்சி, அண்ணாகிராமம் (கடலூர்)
- அகரம் ஊராட்சி, கிருஷ்ணகிரி
- அகரம் ஊராட்சி, கீழ்பெண்ணாத்தூர் (திருவண்ணாமலை)
- அகரம் ஊராட்சி, குறிஞ்சிப்பாடி (கடலூர்)
- அகரம் ஊராட்சி, சித்தாமூர் (செங்கல்பட்டு)
- அகரம் ஊராட்சி, திமிரி (இராணிப்பேட்டை)
- அகரம் ஊராட்சி, திருப்பத்தூர் (திருப்பத்தூர்)
- அகரம் ஊராட்சி, திருவள்ளூர்
- அகரம் ஊராட்சி, தூத்துக்குடி
- அகரம் ஊராட்சி, நாமக்கல்
- அகரம் ஊராட்சி, மாதனூர் (திருப்பத்தூர்)
- அகரம் ஊராட்சி, வாலாஜாபாத் (காஞ்சிபுரம்)
- அகரம் சித்தாமூர் ஊராட்சி (விழுப்புரம்)
- அகரம் முத்தாலம்மன் கோவில்
- அகரம் (தெலுங்கானா)
- அகரம் (பேரூராட்சி)
- அகரம் (சென்னை)
- அகரம், திருப்புவனம்
# சாந்தி

- சாந்தி உலகம் (சிற்றிதழ்)
- சாந்தி கிருஷ்ணா
- சாந்தி கோஷ்
- சாந்தி சச்சிதானந்தம்
- சாந்தி சிறீஸ்கந்தராசா
- சாந்தி சுவரூப் பட்நாகர்
- சாந்தி சௌந்திரராஜன்
- சாந்தி திரையரங்கம் (சென்னை)
- சாந்தி தேவி
- சாந்தி நகர்
- சாந்தி நிலையம்
- சாந்தி பருவம்
- சாந்தி புராணம்
- சாந்தி பூசண்
- சாந்தி முஹியித்தீன்
- சாந்தி ரங்கநாதன்
- சாந்தி விகடன்
- சாந்தி (இதழ்)
- சாந்தி (சிற்றிதழ்)
- சாந்தி (திரைப்படம்)
# டொம் சிப்லி

**டொமினிக் பீட்டர் சிப்லி** (*Dominic Peter Sibley*, பிறப்பு: 5 செப்டம்பர் 1995) என்பவர் இங்கிலாந்துதுடுப்பாட்ட வீரராவார். இவர் உள்ளூர்ப் போட்டிகளில் வார்விக்ஷைர் அணிக்காக விளையாடுகிறார். 2019 நவம்பரில் இங்கிலாந்து துடுப்பாட்ட அணிக்காக தேர்வுப் போட்டிகளில் அறிமுகமானார்.
# டொம் சிப்லி

## துடுப்பாட்ட வாழ்க்கை

### உள்ளூர்ப் போட்டிகள்

இவர் ஒரு வலது-கை மட்டையாளர் ஆவார். சர்ரே அணிக்கு எதிராக 2 ஆகஸ்ட் 2013இல் எசெக்ஸ் அணிக்காக பட்டியல் அ போட்டிகளில் அறிமுகமானார். எனினும் அப்போட்டியில் அவர் காயம் காரணமாக ஓய்வு பெற வேண்டியிருந்தது.  
தனது மூன்றாவது முதல் தரத் துடுப்பாட்டப் போட்டியிலேயே, யார்க்ஷயர் அணிக்கு எதிராக இருநூறு எடுத்தார். அப்போது விட்கிஃப்ட் பள்ளியில் மாணவராக இருந்த சிப்லிக்கு வயது 18 ஆண்டுகள் மற்றும் 21 நாட்களாகும். இவ்வாறு இவர் கவுண்டி சாம்பியன்ஷிப் வரலாற்றில் மிக இளைய இருநூறாளரும் முதல் தர இருநூறு அடித்த இரண்டாவது இளைய ஆங்கிலேயரும் உலகளவில் பதின்மூன்றாவது இளைய இருநூறாளராகவும் ஆனார். நான்கு-நாள் போட்டியின் இறுதி நாளில், சிப்லி 242 ரன்களுக்கு ரியான் சைட்போட்டம் என்பவரின் இலக்கு வீச்சில் ஆட்டமிழந்தார்.  
ஆகஸ்ட் 2017 இல், 2018 பருவத்திற்கு முன்னதாக வார்விக்ஷயரில் சேரும் பொருட்டு சர்ரேவுடன் புதிய மூன்று ஆண்டு ஒப்பந்தத்தின் வாய்ப்பை சிபிலி நிராகரித்தார். 3 ஆகஸ்ட் 2017 அன்று, சிபிலி 2017 பருவத்தின் இடையே ரிக்கி கிளார்க் என்பவருக்கு மாற்றாக வார்விக்ஷைர் அணியில் சேர்ந்தார்.
# டொம் சிப்லி

## துடுப்பாட்ட வாழ்க்கை

### பன்னாட்டுப் போட்டிகள்

செப்டம்பர் 2019 இல், நியூசிலாந்திற்கு எதிரான தேர்வுத் தொடருக்கான இங்கிலாந்து அணியில் இடம்பெற்றார். நவம்பர் 21, 2019 அன்று நியூசிலாந்திற்கு எதிரான போட்டியின் மூலம் இங்கிலாந்து அணிக்காக தேர்வுப் போட்டிகளில் அறிமுகமானார். அவரது தேர்வுத் துடுப்பாட்ட வாழ்க்கையின் தொடக்கத்தில், "ஃப்ரிட்ஜ்" என்ற புனைப்பெயரால் அழைக்கப்பட்டார். கவுண்டி துடுப்பாட்டத்தில் இருந்து வந்திருந்த அவரது உடற்தகுதி, ஐந்து நாள் ஆட்டத்தின் கடுமைக்கு போதுமானதாக இல்லை. பிறகு ஜனவரி 6, 2020 அன்று, தென்னாப்பிரிக்காவுக்கு எதிரான 2வது போட்டியில், சிப்லி தனது முதல் தேர்வு நூறை எடுத்தார். இது 1910இல் ஜாக் ஹோப்ஸுக்குப் பிறகு நியூலாண்ட்ஸில் ஒரு இங்கிலாந்து தொடக்க ஆட்டக்காரர் எடுத்த முதல் நூறாகும்.  
29 மே 2020 அன்று, கோவிட்-19 தொற்றைத் தொடர்ந்து இங்கிலாந்தில் பன்னாட்டுப் போட்டிகளுக்கான பயிற்சியைத் தொடங்க 55 பேர் கொண்ட வீரர்கள் குழுவில் சிப்லி இடம்பெற்றார் 17 ஜூன் 2020 அன்று , மேற்கிந்தியத் தீவுகளுக்கு எதிரான தேர்வுத் தொடருக்கான மூடிய கதவுகளுக்குப் பின்னால் பயிற்சியைத் தொடங்க இங்கிலாந்தின் 30 பேர் கொண்ட அணியில் சிப்லி சேர்க்கப்பட்டார். ஜூலை 4, 2020 அன்று, தொடரின் முதல் டெஸ்ட் போட்டிக்கான இங்கிலாந்தின் 13 பேர் கொண்ட அணியில் சிப்லி பெயரிடப்பட்டார். அத்தொடரின் 2ஆவது போட்டியின் முதல் ஆட்டப்பகுதியில் சிப்லி தனது 2ஆவது தேர்வு நூறை எடுத்தார்.
# பாசுபரோகுளோரிடேட்டு

**பாசுபரோகுளோரிடேட்டு** *(Phosphorochloridate)* என்பது வேதியியலில் (RO)2P(O)Cl என்ற மூலக்கூறு வாய்ப்பாட்டால் விவரிக்கப்படும் கரிமபாசுபரசு சேர்மங்களைக் குறிக்கிறது . வாய்ப்பாட்டிலுள்ள R ஒரு கரிம பதிலியாக இருக்கும். இவை வழக்கமான பாசுபேட்டுகளைப் போல (OP(OR)3) நான்முகி வடிவத்தில் காணப்படுகின்றன. பொதுவாக இவை நிறமற்றும் நீராற்பகுத்தல் உணரிகளாகவும் உள்ளன. இவை பாசுபரோகுளோரிடைட்டுகளின் (RO)2PCl) ஆக்சிசனேற்ற வழிப்பெறுதிகளாகும். ஈரெத்தில் பாசுபரோகுளோரிடேட்டு இதற்கு பிரபலமான ஓர் எடுத்துக்காட்டாகும்.
# பாசுபரோகுளோரிடேட்டு

## வினைகள்

பாசுபேட்டு எசுத்தர்கள் தயாரிக்க உதவும் முன்னோடிச் சேர்மங்களாக பாசுபரோகுளோரிடேட்டுகள் கருதப்படுகின்றன :  
:(RO)<sub>2</sub>P(O)Cl + R'OH → (R'O)(RO)<sub>2</sub>P(O) + HCl
அசைடு போன்ற மற்ற மின்னணு மிகுபொருள்களும் இதற்காகப் பயன்படுத்தப்படுகின்றன
# சுற்றுச்சூழல் பாதுகாப்பு நிறுவனத்தின் மிகவும் அபாயகரமான பொருட்களின் பட்டியல்

**சுற்றுச்சூழல் பாதுகாப்பு நிறுவனத்தின் மிகவும் அபாயகரமான பொருட்களின்** பட்டியலினை ஐக்கிய அமெரிக்க சுற்றுச்சூழல் பாதுகாப்பு நிறுவனம் (EPA) வெளியிடுகிறது  
இப்பட்டியலில் உள்ள சேர்மங்களில் சில:
__NOTOC__
- அக்ரைலோயில் குளோரைடு
- அசிட்டோன் சயனோயைதரின்
- அசின்பாசு-எத்தில்
- அமோனியா
- அல்லைல் ஆல்ககால்
- அல்லைலமீன்
- அலுமினியம் பாசுபைடு
- அனிலின்
- ஆக்சிடைசல்போடோன்
- ஆண்டிமனி பென்டாபுளோரைடு
- ஆர்சனிக் ஐந்தாக்சைடு
- ஆர்சனிக் முக்குளோரைடு
- ஆர்சனிக் மூவாக்சைடு
- ஆர்த்தோ கிரெசால்
- எண்டோசல்ஃபான்
- ஐசோபென்சான்
- ஐதரசன் சயனைடு
- ஐதரசன் சல்பைடு
- ஐதரசன் புளோரைடு
- ஐதரசன் பேரொட்சைடு (conc > 52%)
- ஐதரசீன்
- கந்தக டிரையாக்சைடு
- கந்தக டைஆக்சைடு
- கரிமசிலிக்கன் சேர்மங்கள்
- கரிமசிலிக்கன் சேர்மங்கள்
- காட்மியம் ஆக்சைடு
- காட்மியம் சிடீயரேட்டு
- கார்பன் டைசல்பைடு
- கால்சியம் ஆர்சனேட்டு
- குளோர்டேன்
- குளோர்பிசான்
- குளோரின்
- குளோரோஃபார்ம்
- குளோரோக்சுரோன்
- குளோரோயெத்தில் குளோரோபார்மேட்டு
- சயனூரிக் புளோரைடு
- சல்பர் மஸ்டர்ட்
- சல்பூரிக் அமிலம்
- செரின் (இரசாயன ஆயுதம் )
- சோடியம் ஆர்செனேட்டு
- சோடியம் சயனைடு
- சோடியம் செலீனைட்டு
- டைநைட்ரோ-ஆர்த்தோ-கிரெசால்
- டையெத்தில் குளோரோபாசுபேட்டு
- தாலசு மேலோனேட்டு
- தாலியம்(I) கார்பனேட்டு
- தெலூரியம் அறுபுளோரைடு
- தைட்டானியம் டெட்ராகுளோரைடு
- நான்கெத்தில்வெள்ளீயம்
- நிக்கல் டெட்ராகார்பனைல்
- நிக்காட்டீன்
- நிக்காட்டீன்
- நைட்ரிக் ஆக்சைடு
- நைதரசனீரொட்சைடு
- பாசுபரசு முக்குளோரைடு
- பாசுபரசு
- பாதரச(II) ஆக்சைடு
- பார்மால்டிகைடு
- பாரிசு பச்சை
- பாஸ்பீன்
- பியூரான்
- பீனால்
- புரோப்பலீனிமைன்
- புரோப்பியோநைட்ரைல்
- புரோமின்
- புளுட்டோனியம்
- புளோரின்
- புளோரோவசிட்டைல் குளோரைடு
- பென்சல்போதயோன்
- பென்சால் குளோரைடு
- பென்சைல் குளோரைடு
- பென்சைல் சயனைடு
- பென்சோடிரைகுளோரைடு
- பைசைக்ளோ(2.2.1)எப்டேன்-2-கார்போநைட்ரைல்
- பொட்டாசியம் அர்கென்டோசயனைடு
- பொட்டாசியம் சயனைடு
- போரான் முக்குளோரைடு
- மலோனோநைட்ரைல்
- மீத்தைல் ஐசோசயனேட்டு
- முக்குளோரோ அசிட்டைல் குளோரைடு
- முப்பீனைல்வெள்ளீய அசிட்டேட்டு
- முப்பீனைல்வெள்ளீய குளோரைடு
- மும்மெத்தில்வெள்ளீயக் குளோரைடு
- மூவீத்தாக்சிசிலேன்
- மெத்தக்ரைலோயில் குளோரைடு
- மெத்தாக்சியெத்தில்மெர்குரிக் அசிட்டேட்டு
- மெத்தில் குளோரோபார்மேட்டு
- மெத்தில் தயோசயனேட்டு
- ரைசின்
- லின்டேன்
- வார்ஃபரின்
- வெண்கந்தகம்
- (2-குளோரோபீனைல்)தயோயூரியா
- 2,4,6-மும்மெத்திலனிலின்
- 2-குளோரோயீத்தேன்சல்போனைல் குளோரைடு
- 2-புளோரோயெத்தனால்
- 3,3-பிசு (குளோரோமெத்தில்) ஆக்சிடேன்
- 3-குளோரோபுரோப்பியோநைட்ரைல்
- 3-குளோரோபுரோப்பைல் ஆக்டைல் சல்பாக்சைடு
- 4-அமினோபிரிடின்
# தம்பிகளும் தங்கச்சிகளும்

**தம்பிகளும் கொச்சமாக்களும் (Thampis and Kochammas)** என்பது திருவிதாங்கூரின் மகாராஜாக்களின் மகன்கள் மற்றும் மகள்கள் ஆவர். இவர்கள் நாயர் சாதி மற்றும் அதன் துணை சாதியைச் சேர்ந்தவர்கள்.  
தம்பிகள் மற்றும் தங்கச்சிகள் ஆகியோர் நாயர் சாதியின் ஒரு பகுதியாக இருந்தனர். மேலும் அரியணைக்கு வருவதற்கான எந்த உரிமையும் இவர்களுக்கு இல்லை.  
ஆட்சியிலிருக்கும் மன்னர் மற்றும் இளையராஜா ஆகியோரின் துணைவியார் அம்மாச்சி பனப்பிள்ளை அம்மா என்ற பட்டத்துடன் என்று அழைக்கப்பட்டார். மகாராஜாக்களின் மகன்களின் பெயர்களுக்கு தம்பி என்ற முன்னொட்டுடன் சிறீ என்ற பின்னொட்டு வழங்கப்பட்டது. மகள்கள் கொச்சாம்மாக்கள் என்று அழைக்கப்பட்டனர். இருப்பினும், மற்ற உறுப்பினர்களும் அம்மாவீட்டாரின் சந்ததியும் வெறுமனே தம்பி மற்றும் தங்கச்சி என்று அழைக்கப்பட்டனர்.
# தம்பிகளும் தங்கச்சிகளும்

## தோற்றம்

திருவிதாங்கூர் மகாராஜாக்கள் (தற்போதைய தெற்கு கேரளா மற்றும் கன்னியாகுமரி மாவட்டம்) கி.பி 14 ஆம் நூற்றாண்டில் நிலத்தில் நிலவும் தாய்வழி வழக்கத்தையும் (மருமக்கதாயம்) பரம்பரையையும் ஏற்றுக்கொண்டனர். எனவே அடிப்படையில், நாயர் தம்பி சாதி மக்கள் அசல் திருவிதாங்கூர் தலைநகரில் அதாவது பத்மநாபபுரத்தில் தோன்றினர். வடக்கு திருவிதாங்கூர் இராச்சியத்தில் உள்ள தம்பிகள் அதாவது தற்போதைய மத்திய கேரள மாவட்டங்களான கோட்டயத்தில் உள்ள தம்பிகள் போன்றவர்கள் 17 ஆம் நூற்றாண்டிற்குப் பின்னர் இராச்சியத்தின் வடக்கு எல்லைகளுக்கு குடிபெயர்ந்தவர்கள். அதன்படி, ஒரு ராஜா இறந்தபோது, அவரது மருமகன் (சகோதரியின் மகன்) அடுத்த ஆட்சியாளராகிவிடுவார். மேலும் அவரது நாயர் மனைவியிலிருந்து பிறந்த அவரது சொந்த மகன், "சிறீ (தாயின் வீட்டுப் பெயர்) (தனிப்பட்ட பெயர்) தம்பி என்ற தலைப்பில் தம்பி என்று அழைக்கப்படுவார். "இது திருவிதாங்கூரில் பிரபுக்களின் மிக உயர்ந்த தலைப்புகளில் ஒன்றாகும் . மகாராஜாக்களின் மகள்கள் அனைவரும் கொச்சம்மாவின் பாணியால் "(தாயின் வீட்டுப் பெயர்) அம்மாவீட்டில் சிறீமதி (தனிப்பட்ட பெயர்) பிள்ளை கொச்சம்மா" என்ற தலைப்பில் அறியப்பட்டனர். திருவாங்கூரில் திருமண மரபுரிமையானது மருமக்கதாயம் முறையில் இருந்ததால், இந்த நபர்களின் சந்ததியினர் தம்பி (ஆண்) மற்றும் நன்றி (பெண்) தவிர வேறு எந்தப் பட்டத்தையும் பெற மாட்டார்கள். சில இந்து அல்லாத நாயர் அல்லாதவர் மற்றும் கிறிஸ்தவர்கள் தம்பியை முதல் பெயராகவோ அல்லது கொடுக்கப்பட்ட பெயராகவோ மற்றும் அவர்களின் குழந்தைகளாகவோ பயன்படுத்துகிறார்கள். எனவே அவர்களின் குழந்தைகள் தம்பியை கடைசி பெயராகப் பெறுகிறார்கள். (எ.கா. பசில் தம்பி, இந்திய துடுப்பாட்ட வீரர். இதற்கும் நாயர் தம்பிகளுக்கும் எந்த சம்பந்தமும் இல்லை.)
# தம்பிகளும் தங்கச்சிகளும்

## நிலை

முன்மாதிரியான இராணுவ, சமூக அல்லது அரசாங்க சேவைகளுக்கான வெகுமதியாக தம்பியின் தலைப்பு திருவிதாங்கூரில் உள்ள சில குடும்பங்களுக்கு திருவாங்கூர் மகாராஜாவால் வழங்கப்பட்டது. திருவிதாங்கூரில் தம்பிகளுக்கு சில சிறப்பு சமூக சலுகைகள் இருந்தன. மகாராஜாவைத் தவிர, அவர்கள் மட்டுமே பல்லக்கினைப் பயன்படுத்த அனுமதித்தனர். மருமக்கதாயம் சட்டத்தின்படி, அவர்களின் வருகையை முறையாக முன்னரே அறிவிக்காமல், அவர்களின் தந்தையின் வாரிசான அரச உறவினர்களைச் சந்திக்க அவர்களுக்கு உரிமை இருந்தது.  
ஒரு பிரபல நிபுணரின் கூற்றுப்படி, திருவிதாங்கூர் மற்றும் கொச்சி இராச்சியத்தின் எல்லைகளில் உள்ள சில பகுதிகளில், அவர்கள் "தொருவம் நாயர்கள்" என்று அழைக்கப்படும் மூன்றாவது நிலப்பகுதிகளை உருவாக்கினர். சாதி வரிசைமுறையில், அவர்கள் இளத்து நாயர்கள் துணைக்குழுவைச் சேர்ந்தவர்கள்.
# விக்கிப்பீடியா:தானியங்கிக் கட்டுரையாக்கம்/தமிழகத் திருக்கோவில்கள்/இணைக்கப்படாத கோவில் கட்டுரைகள்